ધન્ય દુર્ગનગર શેરીએ શેરીએ


અન્ય સંસ્કરણ

ધન્ય દુર્ગનગર શેરીએ શેરીએ વિચર્યા સહજાનંદજી,
ધન્ય ઉન્મત્તગંગ ખળખળીએ નિત્ય નહાતા આનંદકંદજી...

ધન ધન ગઢપુરની ધરણીને,
ધન નરનારીની કરણીને,
હેતે નીરખ્યા સહજાનંદ વર્ણીને...  ૧

ધન્ય ધન્ય ધરણી લક્ષ્મીવાડી,
વ્હાલો ઘોડે બેસીને જાતા દહાડી,
ત્યાં જોયા જીવન મેવા જમાડી...  ૨

ધન્ય ઉત્તમના પરીવારને,
જેણે રાજી કર્યા કરતારને,
વાર્યું હરિ પર લઈ ઘરબારને...  ૩

ધન્ય ધન્ય ભોમ રાધા વાવ તણી,
ત્યાં જાતા વ્હાલો અતિ બની રે ઠાણી,
પોતે ખોદાવી કરી પ્રીત ઘણી...  ૪

નહાવા જાતા નારાયણ હૃદને ઘાટે,
રથ હાંકતા હરિવર એ વાટે,
પ્રેમાનંદ કે' સંભારતા હૈયે ફાટે...  ૫

પ્રેમાનંદ સ્વામી
ભક્તિપદ